Source: http://docplayer.fi/47057143-Kertomus-euroopan-pankkiviranomaisen-tilinpaatoksesta-varainhoitovuodelta-2015-seka-viranomaisen-vastaus-2016-c-449-13.html
Timestamp: 2017-10-23 10:15:10+00:00
Document Index: 25775003

Matched Legal Cases: ['kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'TUOMIOISTUIN ']

KERTOMUS. Euroopan pankkiviranomaisen tilinpäätöksestä varainhoitovuodelta 2015 sekä viranomaisen vastaus (2016/C 449/13) - PDF
Download "KERTOMUS. Euroopan pankkiviranomaisen tilinpäätöksestä varainhoitovuodelta 2015 sekä viranomaisen vastaus (2016/C 449/13)"
1 C 449/72 FI Euroopan unionin virallinen lehti KERTOMUS Euroopan pankkiviranomaisen tilinpäätöksestä varainhoitovuodelta 2015 sekä viranomaisen vastaus (2016/C 449/13) JOHDANTO 1. Euroopan pankkiviranomainen (jäljempänä viranomainen ) perustettiin Euroopan parlamentin ja neuvoston asetuksella (EU) N:o 1093/2010 ( 1 ). Lontoossa sijaitsevan viranomaisen tehtävänä on auttaa luomaan yhteisiä, laadukkaita sääntely- ja valvontastandardeja ja -käytäntöjä, myötävaikuttaa oikeudellisesti sitovien unionin säädösten yhdenmukaiseen soveltamiseen, edistää ja helpottaa tehtävien ja vastuun siirtoa toimivaltaisten viranomaisten välillä, seurata ja arvioida markkinakehitystä omalla vastuualueellaan sekä parantaa tallettajien ja sijoittajien suojaa. 2. Taulukossa esitetään viranomaisen avainluvut ( 2 ). Taulukko Viranomaisen avainluvut Talousarvio (miljoonaa euroa) 33,6 33,4 Henkilöstö yhteensä 31. joulukuuta ( 1 ) ( 1 ) Virkamiehiä, väliaikaisia toimihenkilöitä ja sopimussuhteisia toimihenkilöitä ja kansallisia asiantuntijoita. Lähde: Viranomaisen toimittamat tiedot. TARKASTUSLAUSUMAN PERUSTANA OLEVAT TIEDOT 3. Tilintarkastustuomioistuimen valitsema tarkastustapa käsittää analyyttiset tarkastustoimenpiteet, tapahtumien suoran testaamisen ja viranomaisen valvontajärjestelmien keskeisten kontrollien arvioinnin. Tämän lisäksi hyödynnetään muiden tarkastajien työhön perustuvaa evidenssiä ja analysoidaan toimivan johdon vahvistusilmoitukset. TARKASTUSLAUSUMA 4. Tilintarkastustuomioistuin on tarkastanut Euroopan unionin toiminnasta tehdyn sopimuksen (SEUT) 287 artiklan mukaisesti a) viranomaisen tilinpäätöksen, joka sisältää tilinpäätöslaskelmat ( 3 ) ja selvityksen talousarvion toteuttamisesta ( 4 ) 31. joulukuuta 2015 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden. Toimivan johdon velvollisuus 5. Toimiva johto vastaa viranomaisen tilinpäätöksen laatimisesta ja sen oikein esittämisestä sekä tilien perustana olevien toimien laillisuudesta ja asianmukaisuudesta ( 5 ). ( 1 ) EUVL L 331, , s. 12. ( 2 ) Lisätietoja viranomaisen toimivaltuuksista ja toiminnasta esitetään sen sivustolla: ( 3 ) Sisältävät taseen, tuloslaskelman, rahavirtalaskelman, nettovarallisuuden muutoksia koskevan laskelman sekä yhteenvedon keskeisistä tilinpäätöksen laatimisperiaatteista ja muut liitetiedot. ( 4 ) Sisältää talousarvion toteutumalaskelman liitteineen. ( 5 ) Komission delegoitu asetus (EU) N:o 1271/2013 (EUVL L 328, , s. 42), 39 ja 50 artikla.
2 FI Euroopan unionin virallinen lehti C 449/73 a) Viranomaisen tilinpäätöksen laatimista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää sisäisen valvonnan järjestelmä, jonka pohjalta on mahdollista laatia ja esittää oikein tilinpäätös, jossa ei ole petoksesta tai virheestä johtuvaa olennaista virheellisyyttä, valita asianmukaiset tilinpäätöksen laatimisperiaatteet ja soveltaa niitä komission tilinpitäjän vahvistamien kirjanpitosääntöjen mukaisesti ( 6 ) sekä laatia kirjanpidolliset arviot, jotka ovat kyseisissä olosuhteissa kohtuulliset. Pääjohtaja vahvistaa viranomaisen tilinpäätöksen sen jälkeen, kun viranomaisen tilinpitäjä on laatinut tilinpäätöksen kaiken käytettävissä olevan tiedon pohjalta ja liittänyt tilinpäätökseen laatimansa ilmoituksen, jossa hän toteaa muun muassa saaneensa kohtuullisen varmuuden siitä, että tilinpäätös antaa kaikilta olennaisilta osiltaan oikean ja riittävän kuvan viranomaisen taloudellisesta asemasta. b) Tilien perustana olevien toimien laillisuutta ja asianmukaisuutta sekä varainhoidon moitteettomuuden periaatteen noudattamista koskeviin toimivan johdon velvollisuuksiin kuuluu suunnitella, ottaa käyttöön ja ylläpitää vaikuttava ja tehokas sisäisen valvonnan järjestelmä, joka sisältää riittävän valvonnan ja tarkoituksenmukaiset toimenpiteet sääntöjenvastaisuuksien ja petosten estämiseksi sekä oikeudelliset toimet, joiden avulla tarvittaessa peritään takaisin aiheettomasti maksetut tai käytetyt varat. Tarkastajan velvollisuus 6. Tilintarkastustuomioistuimen vastuulla on antaa tarkastuksensa perusteella tarkastuslausuma Euroopan parlamentille ja neuvostolle ( 7 ) tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta. Tilintarkastustuomioistuin toimittaa tarkastuksensa kansainvälisten tilinpäätösstandardien ja eettisten ohjeiden (IFAC) sekä ylimpien tarkastuselinten kansainvälisten standardien (INTOSAI) mukaisesti. Kyseisissä standardeissa edellytetään, että tilintarkastustuomioistuin suunnittelee ja toimittaa tarkastuksen siten, että sen avulla saadaan kohtuullinen varmuus siitä, onko viranomaisen tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset. 7. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksesta tai virheestä johtuen tilinpäätökseen sisältyy olennainen virheellisyys tai tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädännön vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen kannalta, sekä valvontajärjestelmiä, joiden avulla on tarkoitus varmistaa tilien perustana olevien toimien laillisuus ja asianmukaisuus. Tämän pohjalta tarkastaja suunnittelee olosuhteisiin nähden tarkoituksenmukaiset tarkastustoimenpiteet. Tarkastukseen kuuluu myös sovellettujen tilinpäätösperiaatteiden asianmukaisuuden ja esitettyjen kirjanpidollisten arvioiden kohtuullisuuden sekä tilinpäätöksen yleisen esittämistavan arvioiminen. EU:n varainhoitoasetuksen 208 artiklan 4 kohdassa säädetyn mukaisesti ( 8 ) tilintarkastustuomioistuin ottaa tätä kertomusta ja tarkastuslausumaa laatiessaan huomioon riippumattoman ulkopuolisen tarkastajan viranomaisen tilien osalta suorittaman tarkastustyön. 8. Tilintarkastustuomioistuin katsoo, että se on saanut tarpeellisen määrän tarkoitukseen soveltuvaa tarkastusevidenssiä tarkastuslausumansa perustaksi. Lausunto tilien luotettavuudesta 9. Tilintarkastustuomioistuin katsoo, että viranomaisen taloudellinen asema 31. päivänä joulukuuta 2015 sekä sen toimien tulokset ja rahavirrat mainittuna päivänä päättyneeltä varainhoitovuodelta on esitetty tilinpäätöksessä kaikilta olennaisilta osiltaan oikein viranomaisen varainhoitoa koskevien säännösten ja komission tilinpitäjän vahvistamien kirjanpitosääntöjen mukaisesti. Lausunto tilien perustana olevien toimien laillisuudesta ja asianmukaisuudesta 10. Tilintarkastustuomioistuin katsoo, että viranomaisen 31. päivänä joulukuuta 2015 päättyneeltä varainhoitovuodelta annetun tilinpäätöksen perustana olevat toimet ovat kaikilta olennaisilta osiltaan lailliset ja asianmukaiset. ( 6 ) Komission tilinpitäjän vahvistamat kirjanpitosäännöt perustuvat kansainvälisen tilintarkastajaliiton (International Federation of Accountants, IFAC) antamiin kansainvälisiin julkisen sektorin tilinpäätösstandardeihin (International Public Sector Accounting Standards, IPSAS) tai, silloin kuin se on relevanttia, kansainvälisen tilinpäätösstandardeja käsittelevän elimen (International Accounting Standards Board, IASB) antamiin kansainvälisiin IAS/IFRS-tilinpäätösstandardeihin (International Accounting Standards/International Financial Reporting Standards). ( 7 ) Asetus (EU) N:o 1271/2013, 107 artikla. ( 8 ) Euroopan parlamentin ja neuvoston asetus (EU) N:o 966/2012 (EUVL L 298, , s. 1).
3 C 449/74 FI Euroopan unionin virallinen lehti Muu seikka taseen antamispäivän jälkeinen tapahtuma 11. Yhdistyneen kuningaskunnan (UK) kansalaiset äänestivät 23. kesäkuuta 2016 Euroopan unionista eroamisen puolesta. Euroopan unionista tehdyn sopimuksen 50 artiklassa määrätään, että jäsenvaltio, joka päättää erota, ilmoittaa aikomuksestaan Eurooppa-neuvostolle ja että unioni neuvottelee ja tekee kyseisen jäsenvaltion kanssa sopimuksen eroamiseen sovellettavista yksityiskohtaisista määräyksistä. Lontoossa sijaitsevan pankkiviranomaisen tilinpäätös ja sen liitetiedot laadittiin käyttäen tietoja, jotka olivat saatavilla tilinpäätöksen allekirjoittamispäivänä, jolloin kansanäänestyksen tulos ei ollut vielä tiedossa. Virallista ilmoitusta 50 artiklaan vetoamisesta ei myöskään ole vielä annettu ( 9 ). 12. Jäljempänä esitettävät huomautukset eivät aseta tilintarkastustuomioistuimen lausuntoja kyseenalaiseksi. HUOMAUTUKSET BUDJETTIHALLINNOSTA 13. Seuraavalle varainhoitovuodelle siirrettyjen sidottujen määrärahojen osuus oli suuri osastossa 2 (hallintomenot): niiden määrä oli euroa eli 28 prosenttia osaston 2 sidottujen määrärahojen kokonaismäärästä (vuonna 2014: euroa eli 48 prosenttia). Määrä käsittää ratkaisemattoman kysymyksen, joka koskee vielä maksamatonta alv:a, joka on maksettava viranomaisen uuteen rakennukseen liittyvän tasausmaksun (balancing charge) osalta; lisäksi määrä kattaa laskun, joka liittyy Valuations Officen (Yhdistyneen kuningaskunnan verohallintoon kuuluva elin) määrittämiin kiinteistöveroihin (yhteensä euroa). 14. It-tarpeiden arvioinnissa havaittiin puutteita, erityisesti ulkoistettujen palvelujen kohdalla. Tämä vaikutti viranomaisen talousarviohallintoon asianomaisten menojen osalta. AIEMPINA VUOSINA ESITETTYJEN HUOMAUTUSTEN SEURANTA 15. Liitteessä on yhteenveto korjaavista toimenpiteistä, jotka viranomainen on toteuttanut tilintarkastustuomioistuimen aiempina vuosina esittämien huomautusten perusteella. Tilintarkastustuomioistuimen IV jaosto on tilintarkastustuomioistuimen jäsenen Baudilio TOMÉ MUGURUZAN johdolla hyväksynyt tämän kertomuksen Luxemburgissa 4 päivänä lokakuuta 2016 pitämässään kokouksessa. Tilintarkastustuomioistuimen puolesta Klaus-Heiner LEHNE presidentti ( 9 ) Pankkiviranomaisen tilinpitäjä allekirjoitti tilinpäätöksen 24. toukokuuta 2016.
4 FI Euroopan unionin virallinen lehti C 449/75 LIITE Aiempina vuosina esitettyjen huomautusten seuranta Vuosi Tilintarkastustuomioistuimen huomautus Korjaavan toimenpiteen tilanne (Toteutettu / Kesken / Tekemättä / Ei relevantti) Korkeampien koulumaksujen vuoksi viranomainen myöntää henkilöstösääntöjen mukaisen koulutuslisän lisäksi koulutusavustusta henkilöstölle, jonka lapset ovat peruskoulussa tai keskiasteen oppilaitoksessa ( 1 ). Vuonna 2012 koulutusavustusta myönnettiin kaikkiaan noin euroa. Avustuksesta ei määrätä henkilöstösäännöissä, joten se on sääntöjenvastainen. Seuraavalle varainhoitovuodelle siirrettyjen sidottujen määrärahojen osuus oli suuri osastossa 2 (hallintomenot) euroa eli 48 prosenttia (2013: euroa eli 35 prosenttia). Siirrot aiheutuivat pääasiassa viranomaisen muutosta uusiin toimitiloihin joulukuun 2014 puolivälissä. Käynnissä ( 2 ) ei relevantti ( 1 ) Liitteessä VII olevan 3 artiklan mukaan määrä voi olla peruslisä (252,81 euroa) kaksinkertaisena eli 505,62 euroa. ( 2 ) Vuoden 2014 loppuun mennessä viranomainen oli tehnyt sopimuksen 20 koulun kanssa, joissa oli oppilaina sen henkilöstön jäsenten lapsia (heitä oli yhteensä 21 koulussa).
5 C 449/76 FI Euroopan unionin virallinen lehti EUROOPAN PANKKIVIRANOMAISEN VASTAUS 11. Virasto ottaa huomioon tilintarkastustuomioistuimen kertomuksen. 13. EPV pyrkii määrätietoisesti vähentämään perusteltuja siirtoja. Kyseinen siirto oli perusteltu. 14. Ulkoistettuja palveluja hallitaan asianmukaisesti laadittujen puitesopimusten mukaisesti. Näitä palveluja käytetään EVP:n työohjelman nojalla ja niiden käyttö on tietotekniikan ja varainhoidon jatkuvassa seurannassa. EVP on entisestään parantanut hankintamenettelyjä koskevan tarvearvioinnin dokumentointia. Verrattuna vuoden 2015 alkuperäisiin tietotekniikalle osoitettuihin talousarviomäärärahoihin EPV on vuoden aikana vähentänyt tietotekniikan määrärahoja 4,3 prosenttia.
KERTOMUS. polttokenno- ja vety-yhteisyrityksen tilinpäätöksestä varainhoitovuodelta 2015 sekä yhteisyrityksen vastaus (2016/C 473/06)
16.12.2016 FI Euroopan unionin virallinen lehti C 473/47 KERTOMUS polttokenno- ja vety-yhteisyrityksen tilinpäätöksestä varainhoitovuodelta 2015 sekä yhteisyrityksen vastaus (2016/C 473/06) SISÄLLYS Kohta
Kertomus Euroopan rautatieviraston tilinpäätöksestä varainhoitovuodelta 2013
Kertomus kalastuksenvalvontaviraston tilinpäätöksestä varainhoitovuodelta sekä viraston vastaukset
Kertomus innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2015 sekä yhteisyrityksen vastaus 12, rue Alcide De Gasperi - L
Kertomus Euroopan pankkiviranomaisen tilinpäätöksestä varainhoitovuodelta 2013
Kertomus energia-alan sääntelyviranomaisten yhteistyöviraston tilinpäätöksestä varainhoitovuodelta 2013
Kertomus Tutkimuksen toimeenpanoviraston tilinpäätöksestä varainhoitovuodelta 2011
Kertomus Euroopan meriturvallisuusviraston tilinpäätöksestä varainhoitovuodelta 2011
KERTOMUS. Euroopan innovaatio- ja teknologiainstituutin tilinpäätöksestä varainhoitovuodelta 2015 sekä instituutin vastaus (2016/C 449/21)
C 449/112 FI Euroopan unionin virallinen lehti 1.12.2016 KERTOMUS Euroopan innovaatio- ja teknologiainstituutin tilinpäätöksestä varainhoitovuodelta 2015 sekä instituutin vastaus (2016/C 449/21) JOHDANTO
Kertomus Euroopan unionin verkko- ja tietoturvaviraston tilinpäätöksestä varainhoitovuodelta 2013
KERTOMUS Terveys- ja kuluttaja-asioiden toimeenpanoviraston tilinpäätöksestä varainhoitovuodelta 2010 sekä viraston vastaukset (2011/C 366/17)
15.12.2011 Euroopan unionin virallinen lehti C 366/93 KERTOMUS Terveys- ja kuluttaja-asioiden toimeenpanoviraston tilinpäätöksestä varainhoitovuodelta 2010 sekä viraston vastaukset (2011/C 366/17) JOHDANTO
Yhteenveto EU:n tutkimusalan yhteisyrityksiä koskevien tilintarkastustuomioistuimen vuotuisten tarkastusten tuloksista: varainhoitovuosi 2015
Yhteenveto EU:n tutkimusalan yhteisyrityksiä koskevien tilintarkastustuomioistuimen vuotuisten tarkastusten tuloksista: varainhoitovuosi 2015 12, rue Alcide De Gasperi - L 1615 Luxembourg Puh. (+352) 4398
10.11.2011 Euroopan unionin virallinen lehti 1 IV (Tiedotteet) EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET TILINTARKASTUSTUOMIOISTUIN Euroopan unionin toiminnasta tehdyn